Innholdsfortegnelse

1	Hensikt.	1

2	Pasienter som kan stå på flytteliste	1

3	Helsepersonell fagprosedyren gjelder for	2

4	Ansvar	2

5	Rutiner for flytting:	2

6	Referanser	3

7	Endringer siden forrige versjon	3

Hensikt.

En flytteliste er en liste over pasienter på den enkelte post som kan flyttes internt i sykehuset ved plassmangel

Flytting i henhold til denne listen iverksettes for å gi plass til nye pasienter med høy(ere) medisinsk prioritet

Følgende grupper regnes som vanlig overflytting:

Pasienter som flyttes til annen enhet av medisinske grunner

Pasienter som er ferdigbehandlet til kommunen

Pasienter som flyttes mellom avdelinger som gir likeverdig tilbud, inkludert pasienter i kategori B som innlegges fra Akuttmottak til Mottaksklinikken (KTP/UMO)

Utlokalisert pasient: En pasient som flyttes på grunn av plassmangel, til en annen sengepost enn den som medisinsk og sykepleiefaglig er foretrukket, og som trenger forsterkete tiltak for å motvirke risikoen ved flyttingen.

Utlokalisering kan skje både innen og mellom spesialavdelinger, og fra Akuttmottak til spesialavdelinger.

Pasienter som kan stå på flytteliste

•	En pasient kan bare stå på flytteliste etter en individuell medisinsk vurdering

•	Bare pasienter som vil få adekvat behandling utenfor enheten kan vurderes for flytting

•	Flyttelisten må være tilgjengelig for alle på post (tavle/DIPS) og legges inn på kapasitetsoversikten

•	Visittgående lege og sykepleier foretar vurderingen på dagtid og i størst mulig grad under ordinær visitt

Momenter som krever ekstra årvåkenhet ved vurderingen

•	Døende, klinisk ustabil/uavklart pasient

•	Mistanke om gastroenteritt

•	Desorientert, selvskadende, utagerende eller truende pasient

•	Spesialavdelingene kan i tillegg bruke fagspesifikke vurderingsmomenter

Helsepersonell fagprosedyren gjelder for

•	Alle enheter med høyt belegg skal ha flytteliste og oppdatere daglig under visitten. Dette gjør at posten kan være i forkant av situasjonen og eventuelt flytte pasient før natt.

Visittrutiner som bedrer pasientsikkerhet og letter arbeidet for vakthavende leger og sykepleiere:

Visitt skal gjennomføres innen kl. 11.00 ved beslutningskompetent lege

Alltid ha oppdaterte flyttelister på pasienttavlene

Journalføring av oppfølgingstiltak

Antall pasienter på flytteliste meldes til kapasitetsmøtet

Fagspesifikk vakt angir primær- og sekundærplassering for nye pasienter. Dersom primær- eller sekundærplassering ikke kan gjennomføres fra Akuttmottak må primæravdelingens flytteliste iverksettes.

Primærplassering er den plass/post legen mener er den mest hensiktsmessige for pasientens videre opphold.

Sekundærplassering er den beste alternative plassering når primærplasseringen ikke er ledig.

Ansvar

Faglig og administrativ ledelse skal sørge for at helsepersonellet kan gjennomføre denne rutinen og at tiltakene blir brukt.

Beslutning om å plassere enkeltpasient på flytteliste tas av visittgående lege i samråd med sykepleier, på medisinsk grunnlag og etter individuell vurdering.

Postlege skal, på dagtid, vurdere risikoen for overbelegg kommende kveld og natt, og eventuelt aktivere flyttelisten.

Rutiner for flytting:

Pasienter som er meldt utskrivningsklar til kommune – overflytting

Pasienter med generell tilhørighet til flere poster som medisinsk faglig ivaretas like godt i andre enheter– overflytting

Pasientgrupper som må følges tett av spesialist på avgivende avdeling - utlokalisering

Referanser

Interne referanser

1.2.3-09	Plasseringskoordinator- funksjonsbeskrivelse
1.2.3-26	Flytting av pasienter ved plassmangel (overflytting og utlokalisering)
1.4.1-14	Kapasitetsmøte for somatiske enheter på haukelandsområdet

Eksterne referanser

Endringer siden forrige versjon

Forlenget gyldighet til 03.05.2024